
Keepin a guid Scots tung in yer heid's nae guid! Lat it oot an uise it! Sept. 1999 



Eydentlie uphaudin the Scots Leid Campaine 


E-screive: robfairnie@quista.net Ph. 0131- 

665-5440 


Celebratin Scotland - 
A Naitional Cultural 
Strategy. 

T he Scottish Executive’s new 

consultative document haed its 
hamecomin in Inverness on lOt. August. 
It’s a bonnie glaizie wee beukie an, lik aw the 
ither government 
furthsettins in the 
bygane, ye can git 
copies o’t in baith 
English an Gaelic 
but no in Scots. Ae 
walcome difference 
frae thae bygane 
furthsettins tho is the 
uiss o Scots in some 
o the quotes at the 
heid o gey near ilka 
blat. The’r nine o 
thae quotes aw 
thegither wi three 
screivit in English, 
ane in Gaelic an three in Scots tho it haes tae 
be sayed that twa o the Scots anes kivvers the 
heids o twa blats for ilka ane. We’ll leave ye 
tae read the English an Gaelic anes yersels 
but thocht ye micht lik a wee keek at the 
Scots anes. 

‘Well, everybody likes tae 
huv a good time, a bit ay 
enjiyment, ken? 

That’s leisure tae me man, 

likesay. Ah like tae see punters 

enjoy themselves, ken?’ (Irvine Welsh - 

Trainspotting) 

‘He canna Scotland see wha yet 
Canna see the infinite. 

And Scotland in true scale to it’ 

(Hugh MacDairmid - A Drunk Man Looks at 
the Thistle) 

‘We’ll speak wi a voice that is 
common but smert 
Gaelic and Scots and English 
the lot!’ 

We’ll ken whaur we cam frae 
an whaur we ur gan 
We’ll aw hae a say 

each wumman an man’ (Liz Niven - A 
Drunk Wumman Sittin oan a Thistle) 

Anent language, the document gies a screid 
on Gaelic an follaes it wi this wee bit on 
Scots 

“The Scots language is spoken by many 
more people (than Gaelic) though there are 
no precise figures. (That’s the wey we aye 
speir for it tae be pit intae the Census) 



Scots has been disparaged as a language 
for many years, but there has been a 
growing recognition that it is part of the 
richness of Scottish culture and that it is 
important for the expressive potential of 
children. There is general agreement that 
children in Scottish schools should have 
the opportunity to study and take 
examinations in Scottish literature, but 
there is less agreement about the extent to 
which Scots should be developed for this.” 
Thae doots threapit in the hinnermaist 
sentence maun shuirlie noo be pit tae richts 
an the’r nane but oorsels can dae this. This 
chance micht niver be gien tae us agane sae 
speir a copy o the abuin document hi ringin 
W 0131 244 0344 an pit forrit yer ain 
consaits on the case for Scots. 

The chyce for the Scottish Executive is a 
semple ane. Aither thay dinna really want 
tae see the Scots language survive but are 
feart tae awn up tae it sae thay juist cairie on 
the wey thay’v been daein, sayin thay want 
tae uphaud it but at the same time, keepin it 
invisible an thrawin a haundfu o sweeties at it 
but daein naethin positive tae help or, if thay 
really an aefauldlie dinna want tae see the 
leid deein oot an bein wede awa, than thay 
hiv tae dae somethin positive, an be seen tae 
be daein somethin positive, tae forder the 
language an gie it back the respectability an 
prestige that wis taen awa frae it hi the 
Scottish Eddication Act o 1872. 

Juist as charity aye sterts at hame, uphaud for 
the Scots language shuid stert in the hame o 
the Scottish Executive, the Scottish 
pairliament biggin. Whaur signage is shawn 
in English an Gaelic, it shuid be shawn in 
Scots an aw. Onie offeecial leaflet or 
bulletins furthset in ither leids forbye English 
shuid be furthset in Scots an aw. The uiss o 
spoken Scots in the chaumer shuid be gien a 
lift an no sneegert at. A maucht shuid be 


Gaelic? Scots medium lairnin in the schuils 
shuid be gien some thochts an aw, parteeclar 
wi Scots language an leeterature an Scottish 
history forbye. Uphaudin o the spoken 
language is mair necessar than the uphaudin 
o the screivit leid. See hou Latin ended up. 

Guid News aboot 
Wee Alickie. 

W HAN Aiberdeen’s Green Final cam 
back aff its holidays on 3It. Julie, it 
haed some braw guid wittins anent 
Wee Alickie. We hear tell that he’s sortit 
awthin oot atween hissel an the Dons mascot, 
Angus the Bull, an signed a new dale tae 
parade roond the 


Wee Alickie 



pitch afore this 
saison’s gemms. 
He’s weel mendit 
noo efter his stey in 
Priory Clinic, tho 
fans is tellt no tae 
cry him nems or 
mak a fuil o his 
muckle heid for 
thon cuid pit him 

back months. 

Alickie wis reportit sayin, “A’m fechtin fit 
efter a guid brek an A canna wait tae get back 
till Pittodrie. A’v even haed ma breeks dry 
cleaned! Bit if onie cheeky scamp gies me 
abuse A’ll stick ma muckle heid on him!” 

Sae, noo ye’v been tellt an ye can be shuir 
the’r nae wey onie Scots Tung upsteerer is 
gaun tae speir whit wey onie Aiberdeen 
supporter can end up wi a big heid. 

- 000 - 

The Gaels Hae a Word For It. 

T he September edeetion o the Scots 
Magazine daesna hae aw that muckle 
Scots in it but the’r ane or twa wee bits. 



Pairt III o the European Chairter wi the same 
media braidcastin time as Gaelic. Whit wad 
be wrang wi dedicated Scottish TV an 
wireless channels shared atween Scots an 


Auld Reekie. She gies aw the weel kent anes 
sic as “Caller herrin!” an some o the no sae 
weel kent, the likes o “Call-er Ou!” but the’r 
nae mint o a weel kent cry frae the paper 














sellers o the 1950’s that selt the Edinburgh 
Evening News an the Dispatch - “Spatch-e- 
Noos!” 

LA.N Henderson’s “Borgue’s Famous 
Five” anent an auld oligarchy that haed 
owerance ower the toun o Borgue awa doon 
Gallowa wey, sterts aff in English an then 
keeps on panderin in an oot o Scots. 

A photic, hi Douglas Laidlaw, shaws an 
intrestin notice that kythes at the smoke- 
hoose at Clachan, North Uist, in the hert o 
Gaeldom:- 

.Ring Door Bell 

& Haud On 
A Minute. 

Nae doot for the guid o the tourists. Ay, thae 
Gaels cuid learn the Scottish Tourist Board 
an the Scottish Pairliament a thing or twa. 

The Sauce o't! 

T he new Scottish Pairliament is shuirlie 
gaun tae be the mither o monie bairns. 

Forbye giein us the subjeck 
for the picter on oor new 
Yule cairds for 1999, the 
Scotsman gies wittins o a 
new sauce bein mercatit hi 
Flavour o Scotland unner 
the brand nem o Scottish 
Parliament an descrived as 
BROON SAUCE. 

The Scots leid gies scowth 
for monie mair flavours o 
Scotland tae be mercatit wi 
guid Scots nems. The likes 
o Soor Book (yoghurt). 
Potted Heid, Potted Hoch, 
Sea Saut, Soused Herrin, 
Mealie Pudden, Hinnie, 
Kail (soup or broth), Partan 
Bree, Black Bun, Howtowdie an monie 
ithers. 

New Nicht Schuil Cless 
For The Scots Language. 

F or fowk bidin athin traivellin distance o 
Auld Reekie, Leith Academy is bodin a 
new subjeck this year athin its lang leet o 
nicht schuil subjecks. Ay, it haed tae come, 
an noo, forbye haein the inlat tae lairn the 
likes o English, German, French, Spanish, 
Italian, Japanese an Gaelic, ye can lairn the 
Scots Language an aw. This cless will be 
hauden on Tuesday nichts frae 7pm tae 9pm. 
Enrolment dates is 14, 15, 16 & 21, 22, 23 
September 1999 frae 6pm tae 8pm at 
Leith Academy, 20 Academy Park, 
Edinburgh, EH6 8JQ. 
m 0131 553 2810 or 0131 554 0606 
Telephone beukin service for fowk wi switch 
or credit cairds up till 13t. September 1999 

Mon. tae Fri. 10am tae 5pm: 

Ticketline ® 0131 220 4349. 

The Biggar Museum. 

T he abuin museum at Gladstone Court, 
Biggar gies oot a sax-blat questionnaire 
tae aw the veesitin schuil-baims. It’s aw 
screivit in Scots an the bairns is expeckit tae 



gie thair repone in Scots. Here a copie o the 
first blat:- 

THINGS TAE DAE. 

Yer dominie will pit ye intae teams o five 
or sax. There are sax things tae dae: 

1. The Jenny aa things shoap 

2. The Airnmongers 

3. Street signs 

4. Things in the street 

5. The Scuil 

6. The Dressmakar 

Ye can dae thaim in ony oarder ye want. If 
ye need ony help, ask! 

1. The .Tenny aa things Shoap : 
WILLIAM INGLIS 

a. In the windae, a wee boy is gittin his 
neck washed. Pick twa-three words 
oot o this list tae say whit his face 
luiks lik. 

clarty: cheery: braw: gurly: crabbit: sonsy 
The words I wad pick are. 

a. Gae in.. Luik at the things in the 
shoap tae fun the answers tae thae 
questions. 

1. Whit gits rid o creish?. 

2. Whaur does pure caller cream come 

frae?. 

3. Whit product is Siller Staur?. 

4. Whit kin o soap disna wash yer claes?... 


5. Wha maks Gowden Candy?. 

b. Here’s a wheen o Scots words an a 
wheen o Inglis words aa tapsalteerie. 
Fun the richt Inglis words tae match 
the Scots anes. Draw lines tae jeyn 
thaim up richt. 


Scots Words 


Inglis Words 
washing powder 
weight 
fruit pastilles 
paper bag 
potted meat 
jamjar 
lemonade 
fudge 


ginger 
jeely jaur 
jube-jubes 
poke 
taiblet 

washin pouther 
wecht 

pottit haugh 
(Gin ye git thaim aa richt, the wumman 
ahint the counter will gie ye a sweetie!) 

This is anither exemplar taen frae the fit o the 
neist page:- 

This is hou ye play wi a gird an cleik. 

Mebbe, gin ye ask, 
someane'll let ye 
hae a shoat. (But 
only gin ye ask in 
Scots, mind!) 

It leuks a richt 
wicelik projeck tae 
gie the bairns some 
tae practise readin, 
screivin an speakin in thair ain leid. 



richt necessar inlat 


Better Ower Yer Thrapple 

I T haedna been an awfu guid week for 
Geordie looks. He’d haed the maist awfu 
sair heid for twa-three days an efter it liftit, 
it haed left him wi an orra feelin in his heid. 
It wisna exacklie sair - mair liker the feelin 
ye got whan ye swallied a hard sweetie an it 
haed gotten stuck haufweys doon but, insteid 
o it bein in the thrapple, he felt it richt inside 
the front o his heid. If he cuid juist git his 
fingers intae it, he wad pou it oot in a meinit. 
He aye went oot for a pint tae the Hauf 


Hangit Meg wi his twa pals a Thursday nicht 
an this parteeclar nicht he haed swithered. 
But in the hinneren he haed decidit it micht 
tak his mind aff things sac thare he wis, sittin 
at the table wi Eddie while Angus wis up at 
the bar gittin the first roond in. The place 
wisna aw that busy thon nicht an, in the 
backgrund, the kistit music crooned saftlie 
oot the twa bleck soond speakers hingin on 
the wa ahint the bar. 

“I left my hearrrrt . in San...Fran...cis 

coooo ...” thay warbelt, juist lood eneuch tae 
be heard abuin the gibble-gabble o the ither 
fowk in the bar, as Angus cairiet the three 
pints ower tae the table. He laid the drinks 
tray doon on the table an set ae pint doon 
afore Eddie an the saicont ane afore Geordie 
but he maunna been leukin whit he wis daein 
for, as he taen his haund awa frae Geordie’s 
gless, a finger nudged the tap o’t, the gless 
cowped an the beer went aw ower Geordie’s 
trousers. Geordie juist aboot fell ower the 
back o the chyre tryin tae lowp oot the wey 
but it wis ower late. He wis drookit richt 
throu an the ither twa juist gawped at the 
sicht. An aith got stuck in his thrapple an he 
felt the sweetie in his heid gittin sair. He 
juist shut his een ticht an squeezed the thing 
as hard as he cuid an, aw o a suddentie, it 
exploded intae a shooer o stams an awthin 
went quiet. Geordie opened his een an 
cuidna believe whit thay seen. Angus wis 
cairiein the tray frae the bar tae the table, but 
in slow motion an the singer on the tape wis 
still giein San Francisco big licks but wi a 
slower an deeper vice. He set Eddie’s pint 
doon an then Geordie’s but this time, Geordie 
wis ready an wrappit his fingers roond the fit 
o the gless afore Angus haed time tae let go. 
“Ye maun be deein for that pint, Geordie!” 
sayed Eddie but Geordie kep his thochts tae 
hissel an juist sayed, “Ay, better ower yer 
thrapple nor yer claes!” _ 

Makars' Neuk 

Aye, she minds o a simmer’s nicht 
Afore the waning o the licht - 
Bairnies chantin in Lover’s Lane 
The sang that comes ower an ower again, 

And a young lass stealin awa to the hill. 

In the sma, sma rain. 

Oh! lass, your lips were flamin reid. 

An cauld mist drops lay on yer heid. 

Ye didna gaither yon rose yer lane 
An yer hert was singin a sang o its ain. 

As ye slippit hameward, ower the hill. 

In the sma, sma rain. 

Marion Angus 


















